stanford-oval/wikipedia huggingface dataset:
Havanna
Arkkitehtuuri

Havannan merkittäviä rakennuksia:
Gran Teatro de La Habana, teatteri
päärautatieasema La Habana Central
Havannan yliopisto
Havannan katedraali 1700-luvulta
El Capitolio, senaatin ja edustajainhuoneen kokoontumispaikka
Museo de la Revolución, vallankumouksen museo entisessä presidentin palatsissa
La Cabaña, linnoitus Havannanlahden itälaidalla
Castillo San Salvador de la Punta, 1500-luvulta peräisin oleva pieni linnoitus sataman läntisen sisääntuloväylän varrella
Cristo de La Habana, Kristus-patsas Havannanlahden rannalla
Kulttuuri

Havanna on Kuuban kulttuurinen keskus. Kaupungissa on esimerkiksi museoita, balettia, taide- ja musiikkifestivaaleja sekä teknologisia näyttelyitä. Havannan kaupunginmuseo vanhassakaupungissa esittelee siirtomaa-aikaisia ja yhdysvaltalaisvaikutuksen ajan esineitä sekä kaupungin historiallisia malleja. Muita museoita ovat kansallinen taidemuseo Keski-Havannassa ja koristetaiteiden museo Vedadossa. Kansalliskirjastossa on Kuuban laajimmat kirjakokoelmat. Maan suurimmat sanomalehdet julkaistaan Havannassa.
Havanna oli ennen kommunistiaikaa Karibian yöelämän ja populaarikulttuurin keskus. Nykyisin tunnetuin aktiivinen yökerho on legendaarinen Tropicana. Heinäkuu on kaupungissa karnevaalien aikaa.
Kulttuuri > Ruoka

Havannan parhaat ravintolat ovat vanhassakaupungissa. Suosituin ravintola on Bodeguita del Medio, joka väittää keksineensä daiquirin. Paikan väitetään usein olleen kirjailija Ernest Hemingwayn kantapaikka, mutta todellisuudessa Hemingway vietti aikaansa enimmäkseen El Floriditassa.
Tavalliset havannalaiset käyttävät ruoanlaitossa paljon riisiä, mustia papuja ja banaania. Monet ovat riippuvaisia hallituksen annostelemasta ruoasta.
Kulttuuri > Urheilu

Baseball, jalkapallo ja koripallo ovat Havannassa suosittuja urheilulajeja. Otteluita pääsee seuraamaan hyvin edullisesti tai jopa ilmaiseksi, ja improvisoidut katupelit ovat yleisiä. Havannassa on useita kansallisia huippujoukkueita ja monta suurta stadionia. Baseball-joukkueita on kaikkiaan toistakymmentä.
Havanna on isännöinyt 1991 Pan-Amerikan kisat ja vuoden 1992 Yleisurheilun maailmancupin. Se on hakenut kesäolympialaisten isännyyttä, mutta ei ole saanut kisoja.
Ystävyyskaupungit

Barcelona, Espanja
Madrid, Espanja
Peking, Kiina
Coahuila, Meksiko
Oaxaca, Meksiko
Tijuana, Meksiko
Cuzco, Peru
Esfahān, Iran
Teheran, Iran
Glasgow, Skotlanti
Istanbul, Turkki
Mobile, Alabama, Yhdysvallat
Rotterdam, Alankomaat
São Paulo, Brasilia
Caracas, Venezuela
Moskova, Venäjä
Constanța, Romania
Bogotá, Kolumbia
Cartagena, Kolumbia
Aiheesta muualla

Kuvia tai muita tiedostoja aiheesta Havanna Wikimedia Commonsissa
Matkaopas aiheesta Havanna Wikimatkoissa
Kuuban provinssit
| --- | --- |
Provinssit:   Artemisa  Camagüey  Ciego de Ávila  Cienfuegos  Ciudad de La Habana  Granma  Guantánamo  Holguín  Isla de la Juventud  Las Tunas  Matanzas  Mayabeque  Pinar del Río  Sancti Spíritus  Santiago de Cuba  Villa Clara 
Entiset provinssit:   La Habana  Santa Clara  Oriente 
Havannanlahden länsi- ja eteläpuolelle levittäytyvä Havanna satelliittikuvassa
Vanhakaupunki La Habana Vieja
Vedadon leveitä puistokatuja
El Capitolio, senaatin ja edustajainhuoneen kokoontumispaikka
Häivelentokone

Häivepommittaja B-2 Spirit
Häivelentokone eli häivekone on lentokone, jonka rakentamisessa on hyödynnetty häiveteknologiaa. Koneen muotoilussa on pyritty siihen, että se olisi hiljainen ja sen havaitseminen kaukaa olisi vaikeaa silmämääräisesti tai tutkan avulla. Historian ensimmäisen häivelentokoneen, koekoneen asteelle jääneen Horten Ho 229:n, rakensivat saksalaiset toisen maailmansodan lopulla.
Häivelentokoneita on pääasiassa sotilaskäytössä. Niille on ominainen kolmiomainen, litteä rungon muoto, jonka ansiosta kone ei heijasta tutkan lähettämää signaalia takaisin lähetintä kohti. Häivelentokoneista tunnetuimpia on amerikkalaisen ilmailuyhtiö Lockheedin F-117A Nighthawk -häivepommikone.
Tutkan ja lentokoneen välinen suunta-ero voi olla merkittävä tekijä koneiden näkymisen ja piiloutumisen välillä.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
|  | USA | Kiina | Norja | Israel | Australia | UK | Japani | Italia | Etelä-Korea | Venäjä | Mallia yhteensä ↓ |
| F-117 | 51 |  |  |  |  |  |  |  |  |  | 51 |
| B-2 | 20 |  |  |  |  |  |  |  |  |  | 20 |
| F-22 | 185 |  |  |  |  |  |  |  |  |  | 185 |
| F-35A/I | 184 |  | 22 | 18 | 16 |  | 12 | 9 | 11 |  | 272 |
| F-35B | 81 |  |  |  |  | 15 |  | 2 |  |  | 98 |
| F-35C | 18 |  |  |  |  |  |  |  |  |  | 18 |
| B-21 | 1 |  |  |  |  |  |  |  |  |  | 1 |
| Su-57 |  |  |  |  |  |  |  |  |  | 10 | 10 |
| J-20 |  | 39 |  |  |  |  |  |  |  |  | 39 |
| FC-31 |  | 2 |  |  |  |  |  |  |  |  | 2 |
| Maalla yhteensä → | 540 | 41 | 22 | 18 | 16 | 15 | 12 | 11 | 11 | 10 | Maailmassa yhteensä 696 |
Aiheesta muualla

Kuvia tai muita tiedostoja aiheesta Häivelentokone Wikimedia Commonsissa
Hälytys

Hälytys on asiaintilan tai tapahtuman johdosta annettu näkyvä tai kuuluva merkki. Hälytyksen tarkoitus on saada ihmiset kiinnittämään huomiota em. asiaintilaan tai tapahtumaan, ja ryhtymään varotoimiin asiaintilan tai tapahtuman estämiseksi tai korjaamiseksi, tai vaaran välttämiseksi.
Yksityisiä ihmisiä koskevia merkkejä ovat muun muassa palohälytys ja murtohälytys. Suurempia väestönryhmiä koskevat hälytykset annetaan useimmiten käyttämällä yleistä vaaramerkkiä. Näihin hälytyksiin kuuluvat esimerkiksi kemikaali- tai säteilyvaara ja sotatila.
Hälytyksen antamiseen liittyy ristiriita. Jos hälytys annetaan varhaisessa vaiheessa eikä uhkaava tilanne toteudukaan tai kyseessä on aiheeton hälytys, hälytysjärjestelmä saattaa nopeasti menettää luotettavuutensa (vrt. Poika, joka huusi "Susi!"). Toisaalta jos hälytys annetaan liian myöhäisessä vaiheessa, asiaintila tai tapahtuma saattaa edetä pitkälle, ennen kuin sen estämiseen tai vaaran välttämiseen ryhdytään.
Toinen riski, joka liittyy hälytyksen antamiseen, on se, että hälytysjärjestelmä pettää. Tässä tapauksessa hälytysjärjestelmään luottavat henkilöt saattavat myös aloittaa estämis- tai pelastautumistoimet liian myöhään, ja vahingot voivat kasvaa huomattavasti. Tämän vuoksi esimerkiksi paristoilla toimivat palohälyttimet tulisi tarkastaa säännöllisesti, jotta ne toimisivat hätätilanteessa oikealla tavalla.
Hälytys voidaan suorittaa paikallisesti tai välittää esimerkiksi keskusvalvomoon käyttäen ilmoituksensiirtotekniikkaa tai matkapuhelinverkkoa.
Hajota ja hallitse 1993–2001

| Hajota ja hallitse 1993–2001 YUP |
| --- | --- | --- |

Kokoelmalevyn tiedot
 Julkaistu: 1. lokakuuta 2001
 Tyylilaji: rock
 Kesto: 63.16
 Levy-yhtiö: Universal
YUP:n muut julkaisut
| Lauluja metsästä 2001 | Hajota ja hallitse 1993–2001 2001 | Leppymättömät 2003 |
Hajota ja hallitse 1993–2001 on YUP-yhtyeen lokakuussa 2001 julkaistu kokoelma-albumi. Kokoelmalla olevat kappaleet ovat covereita tai uudelleen sovitettuja ja äänitettyjä versioita YUP:n vanhemmista kappaleista. Lisäksi albumilla on muilla levyillä julkaistuja kappaleita, kuten Nylon Beat-yhtyeen kanssa levytetyt kappaleet: Rakastuin sinuun liian helposti ja Tuomarin todistajat-tribuuttialbumilla ollut Huda huda!. Albumilla on lisäksi piiloraitana cover-versio ABBAn kappaleesta Eagle.
Kappaleet

Paratiisin sahakielet – 5.28
Keittoruoka – 2.47 (Atomic Rooster -cover, alkup. Do You Know Who's Looking for You)
Huonot uutiset – 2.44
Puutarhurin laulu – 2.21 (Pihasoittajat -cover)
Homo sapiens – 4.27
Korkeasta ruohikosta – 2.08 (J.M.K.E. -cover, alkup. Kõrge Rohi)
Tämän kylän likat – 1.45 (Pihasoittajat-cover)
Huda huda! (Nylon Beat + YUP) – 2.54 (Tuomari Nurmio -cover)
Herrasmiehet – 4.13
Lihavia luurankoja – 3.49
Tohtori Tulp esittelee alkuihmisen – 3.06
Kuka pelkää raakaa lihaa – 3.56
Suuri peto – 4.05 (Tuomari Nurmio -cover)
Maa alla horjuu – 3.07 (Unit 4 plus 2 -cover, alkup. Concrete and Clay)
Kaikki hyvä ei ole terveellistä – 3.17
Rakastuin sinuun liian helposti (Nylon Beat + YUP) – 2.28
Hokkus pokkus Piippulaan – 3.55
Kokoonpano

Jussi Hyyrynen – kitara
Janne Mannonen – rummut, taustalaulu
Jarkko Martikainen – laulu, kitara
Petri Tiainen – kosketinsoittimet, taustalaulu
Valtteri Tynkkynen – bassokitara, taustalaulu
Kokoonpano > Vierailevat muusikot

Jonna Kosonen (Nylon Beat) – laulu kappaleissa Huda huda! ja Rakastuin sinuun liian helposti
Erin Koivisto (Nylon Beat) – laulu kappaleissa Huda huda! ja Rakastuin sinuun liian helposti
Tommi Kärkkäinen – kosketinsoittimet kappaleissa Huonot uutiset ja Keittoruoka
Jarmo Hovi – perkussiot kappaleissa Lihavia luurankoja, Tohtori Tulp esittelee alkuihmisen ja Kuka pelkää raakaa lihaa?
Antti Heerman – viulu kappaleessa Kuka pelkää raakaa lihaa?
Torsti Spoof – taustalaulu kappaleessa Kuka pelkää raakaa lihaa?
Matti Nurro – ohjelmointi kappaleessa Tämän kylän likat
Arvostelut

Allmusic:
Soundi:
Hälytys (taideteos)

| Hälytys |
| --- | --- |

Nimi:  Hälytys
Tekijä:  Helene Schjerfbeck
Valmistumisvuosi:  1935
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  74  cm
Leveys:  62  cm
Kokoelma:  Unknown
Helene Schjerfbeck
Maalauksia
Hjördis | Hälytys | Mustataustainen omakuva | Omakuva, valoa ja varjoa | Ovi | Ryöväri paratiisin portilla | Sininauhainen tyttö | Tanssiaiskengät | Toipilas | Tyttö hiekkakuopassa | Äitini
Artikkeleita
Constantin Guys | Einar Reuter | Magnus Schjerfbeck | Gösta Stenman | Helena Westermarck | Maria Wiik
Hälytys on Helene Schjerfbeckin maalaus vuodelta 1935. Hän maalasi sen 73-vuotiaana ja se on hänen Tammisaaren kautensa tärkeimpiä teoksia. Taidekauppias Stenmanin vaikuttamana Schjerfbeck maalasi tuona aikana kaikkiaan 300 teosta.
Työ on suomalainen taideteos, josta on tähän mennessä maksettu viidenneksi eniten eli Christie'sin huutokaupassa noin 900 000 euroa vuonna 2003. Myös kaikki neljä muuta vielä kalliimmalla hinnalla myytyä taideteosta ovat Schjerfbeckin töitä.
Hironakan lause

Hironakan lause on algebrallisen geometrian tulos, joka kuuluu seuraavasti. Olkoon V kvasiprojektiivinen varisto. Tällöin on olemassa sileä kvasiprojektiivinen varisto X ja projektiivinen birationaalinen morfismi  \pi :X\to V, joka rajoittuu varistoisomorfismiksi tiheisiin osajoukkoihin  \pi :X\setminus \pi ^{-1}(\operatorname {Sing} V)\to V\setminus \operatorname {Sing} V. Siten jokainen kvasiprojektiivinen varisto V voidaan silottaa.
Todistuksesta: Lauseen yleinen todistus voidaan tehdä algebrallisella menettelyllä nimeltä normalisointi. Samuel Zariski keksi 1930-luvulla puhtaasti algebrallisen todistuksen singulariteetin poistolle, kun karaskteristika on nolla. Scheeram Shankar Abhyankar selvitti yleisen karakteristikan tapauksen. Lauseen yleinen todistus on varsin syvällinen ja Hironaka sai todistuksestaan Fieldsin mitalin. Hironakan todistus on algoritminen, mutta sen pohjalta on miltei mahdotonta konstruoida annetun variston singulariteetin poistoa. Edward Bierstone ja Pierre Milman ovat keksineen lauseelle yksinkertaisemman todistuksen ja eksplisiittisen algoritmin annetun variston singulariteetin poistolle. Joseph Lipman on kirjoittanut katsauksen Hironakan lauseesta. A. J. Dongin ideoiden pohjalta Hironakan lauseelle on keksitty lyhyt todistus.
Kirjallisuutta

Kahanpää, Lauri & Smith, Karen E. & Kekäläinen, Pekka: Johdattelua algebralliseen geometriaan.  (595)  Helsinki:  Otatieto, 2000.  ISBN 951-672-291-1.
Shafarevich, Igor R.: Basic Algebraic geometry
Villamayor, Orlando: Constructiviness of Hironaka's Resolution, Ann. Sci. École Norm. Sup 22 (1989) 1–32.
Bierstone, Edward & Milman, Pierre D.: Canonical desingularization in characteristic zero by blowing up the maximal strata of a local invariant, Reviewed in Math Reviews, 98e:14010, Invent. Math. 128 (1997), #2, 207–302.
Lipman, Joseph: Review of: Bierstone, Edward & Milman, Pierre D.: Canonical desingularization in characteristic zero by blowing up the maximal strata of a local invariant, Invent. Math. 128 (1997), #2, 207-302.
Bogomolov, Fedor A. & Pantev, Tony G.: Weak Hironaka theorem, Math. Res. Lett. 3 (1996), 299–307
III armeijakunta

III armeijakunta voi tarkoittaa useaa erimaalaista sotatoimiyhtymää eri aikoina.
Suomalaisia:
talvisodan III armeijakunta.
jatkosodan III armeijakunta.
Lapin sodan III armeijakunta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”III armeijakunta”, voi hakea sivunnimihaulla, laajalla sivunnimihaulla tai tekstihaulla.
IBrowse

| IBrowse |
| --- | --- |
Kehittäjä:  Stefan Burström
Kehityshistoria
Ensijulkaisu:  1.0: 28. kesäkuuta 1996
Vakaa versio:  2.5.1 / 23. lokakuuta 2019
Tiedot
Ohjelmistotyyppi:  Verkkoselain
Alusta:  AmigaOS
Lisenssi:  omisteinen lisenssi
Aiheesta muualla
Verkkosivusto
IBrowse on WWW-selain AmigaOS:lle. Muita vastaavia olivat mm. AWeb, Voyager.
Vaatimukset

Käyttöä varten minimivaatimukset IBrowse 2.3 versiolle:
Kickstart 3.0
MC68020 tai parempi
5 MB vapaata muistia (6 MB AmiSSLv2:lle)
MUI 3.8
Käännös suomeksi
Humppasheikkailu

| Humppasheikkailu Eläkeläiset |
| --- | --- | --- |

Studioalbumin tiedot
 Julkaistu: 14. maaliskuuta 2012
 Tuottaja(t): Yari
 Tyylilaji: humppa
 Levy-yhtiö: Stupido Records
Listasijoitukset
  5.
Eläkeläisten muut julkaisut
| Humppabingo 2009 | Humppasheikkailu 2012 | Humppakalmisto 2013 |
Humppasheikkailu on 14. maaliskuuta 2012 julkaistu Eläkeläisten studioalbumi. Albumilla on versioita muun muassa Black Sabbathin, Kissin ja HIMin kappaleista. Orkesterin käsittelyssä on myös uudempaa kotimaista musiikkia, kuten Kalma-Almaa (Mirel Wagner) ja Battle Beastia.
Kappaleet

Humppakarkuri – 2.13 (The Troggs - I Can't Control Myself)
Humppaperhonen – 2.20 (HIM - Wings Of A Butterfly)
Kalma-Alma – 2.30 (Mirel Wagner - No Death)
Kohta humpataan – 2.15 (Battle Beast - Show Me How To Die)
Villit vanhukset – 2.15 (Skid Row - Youth Gone Wild)
Humppaboheemi – 2.06 (The Dandy Warhols - Bohemian Like You)
Humppanarkkari – 3.02 (Robert Palmer - Addicted To Love)
Hirsipuuhumppa – 3.00 (Fools Garden - Lemon Tree)
Pienet humpat – 2.15 (The Bravery - Fearless)
Humpan varjossa – 3.17 (Linkin Park - Shadow Of The Day)
Vaakabingo – 2.31 (Pixies - Monkey Gone Heaven)
Humppakuski – 2.38 (Rihanna - Shut Up And Drive)
Rollaattoriässä – 2.24 (Alice Cooper - Under My Wheels)
Humpan kuninkaan hovissa – 3.02 (King Crimson - In the Court of the Crimson King)
Humppa ja jenkka – 3.35 (Black Sabbath - Heaven And Hell)
Piilotettu humppa – 3.10 (Kiss - Hide Your Heart)
Humppailen vain – 2.27 (The Breeders - Drivin' On 9)
Levyllä on myös n. 26-minuuttinen piiloraita, jota ei ole mainittu levyn kannessa. Raidan lopussa on n. 2.30 kestävä kappale Humppapaimen (Hüsker Dü - Diane).
Arviot

Soundi:
Humppasirkus

| Humppasirkus Eläkeläiset |
| --- | --- | --- |

Studioalbumin tiedot
 Julkaistu: 2. toukokuuta 2006
 Tuottaja(t): Juhani Harsila
 Tyylilaji: humppa
 Kesto: 42.40
 Levy-yhtiö: Stupido Records, Humppa Records
Listasijoitukset
  10.
Eläkeläisten muut julkaisut
| Humppaelämää 2003 | Humppasirkus 2006 | Humppakonsertto 2007 |
Humppasirkus on vuonna Eläkeläisten albumi, joka julkaistiin 2. toukokuuta 2006. Se nousi Suomen virallisen listan sijalle 10.
Kappaleet

Humppaa Suomesta – 3.53 (The Sounds – Living in America)
Vihaan humppaa – 2.55 (Children of Bodom – Hate Me)
Jukolan humppa – 3.32 (Nightwish – Nemo)
Humppaidiootti – 3.24 (The Hives – Walk Idiot Walk)
Viinaa hanuristille – 3.32 (Buzzcocks – Harmony in My Head)
Humppaneitsyt – 3.09 (Madonna – Like a Virgin)
Kulumaton humppa – 3.36 (Kylie Minogue – I Can't Get You out of My Head)
Humppa telkkariin – 2.50 (Kemopetrol – Saw It on TV)
Nautiskelen humpasta – 3.02 (The Hellacopters – By the Grace of God)
Hävisin lotossa taas – 3.02 (The Cardigans – My Favourite Game)
Humpataan – 2.20 (Andrew W. K. – Party Hard)
Humppa raikaa – 2.17 (Cameo – Word Up!)
Jatkosotajenkka – 2.11 (Hank Williams – Move It On Over)
Orpo humppari – 2.57 (Neil Diamond – Solitary Man) LP levyltä julkaistu
Humppa-arvoitus  Guitar, Vocals – Petteri Terävä
tuplavinyylin D-puolella on samoissa sessioissa äänitetty Das Humppawerk EP. Mukana myös aiemman vinyylijulkaisu
Äänitetty Biisit ovat   Das Model
Auf Entzug-Humppa
Ona Nur
Samstagtanzen
Humppakavalier
Arvostelut

Soundi:
Hindi Zahra

Hindi Zahra
Hindi Zahra (berberiksi ⵀⵉⵏⴷⵉ ⵣⴰⵀⵕⴰ, arabiaksi: هندي زهرة ) (20. tammikuuta 1979, Khourigba, Marokko) on marokkolainen laulaja ja näyttelijä. Hän laulaa yleensä englanniksi, mutta kappale Imik Si Mik on berberiksi.
Elämänvaiheita

Hindi Zahra vietti lapsuutensa Marokossa äitinsä luona. Äiti on paikallista kuuluisuutta nauttiva tanssija-näyttelijä. Suvussa on myös muita muusikoita ja hän sai kotona paljon vaikutteita pohjoisafrikkalaisesta musiikista. 15-vuotiaana hän lopetti koulun ja muutti sotilasisänsä luo Pariisiin. 18-vuotiaana hän pääsi töihin Louvren museoon ja hän kuvailee sen ollen herätyksen taiteen, erityisesti musiikin maailmaan.
Melodiansa ja sanoituksensa Zahra on tehnyt itse. Hän on multi-instrumentalisti eikä hän ole saanut koulutusta musiikissa vaan opiskellut kaiken itse. Vuoteen 2005 mennessä hän oli kirjoittanut 50 kappaletta ja hänen ensimmäinen EP:nsä nimeltään "Hindi Zahra" ilmestyi vuonna 2009. Blue Note Company julkaisi hänen ensimmäisen LP:nsä vuonna 2010. Ensimmäinen tunnustus tuli jo vuonna 2010, kun hänet palkittiin Prix Constantinilla parhaasta albumista.Hänen toinen albuminsa ilmestyi vuonna 2015.
Vuonna 2014 Zahra teki roolit Tala Hadidin ja Faith Akinin elokuvissa.
Aiheesta muualla

http://www.hindi-zahra.com/
Hindi Zahra Pause Guitaressa, kesäkuussa 2015.
Hélène Flautre

| Hélène Flautre> Euroopan parlamentin jäsen |
| --- | --- |
 1999–2014  
Henkilötiedot
Syntynyt: 29. heinäkuuta 1958 (ikä 66) Bapaume, Ranska
Tiedot
Puolue:  Europe Écologie – Les Verts
Hélène Flautre (s. 29. heinäkuuta 1958 Bapaume, Pas-de-Calais, Ranska) on ranskalainen poliitikko. Hän oli vuosina 1999–2014 Euroopan parlamentissa Europe Écologien edustajana. Parlamentissa hän on muun muassa kansalaisvapauksien sekä oikeus- ja sisäasioiden valiokunnan jäsen.
Hän on ollut Arrasin kaupunginvaltuutettu 1989–1992 ja 2001–2007.
Aiheesta muualla

Hélène Flautre Euroopan parlamentin sivuilla
Hälytysohje

Hälytysohje on toimenpidesuunnittelma kunnan pelastustoimen yhteistyössä naapurialueiden, muiden pelastustoimintaan osallistuvien viranomaisten ja virka-apua antavien viranomaisten sekä hätäkeskuksen kanssa laatima suunnitelma pelastustoiminnassa tarvittavien voimavarojen hälyttämisestä ja avun antamisesta.
Hälytysohjeen laatimisella pyritään lähimpien ja tarkoituksenmukaisempien pelastusyksiköiden saamista onnettomuuspaikalle.
Hälytysohjeeksi nimitetään myös ohjetta pelastushenkilöstön hälytyksen oikeaksi suoritustavaksi tarvittavista toimenpiteistä.
Paloauton, ambulanssin tai poliisin hälyttäminen tapahtuu alueellisten hälytyskeskusten 112-puhelinnumeron kautta, mikä tarkoittaa sitä, ettei hälytyksen vastaanottajalla ole välttämättä samaa paikallistuntemusta kuin hälyttäjällä, minkä vuoksi hätäkeskuslaitos edellyttää, että varsinkin kesäasukkaat, jotka eivät itsekään välttämättä tunne hyvin aluetta, miltä tekevät hälytyksen, laatisivat jo etukäteen hälytysohjeen, jossa on mainittu esimerkiksi kesäasunnon tarkka sijainti karttakoordinaatteina, jotta hälytysajoneuvot osaisivat ko. alueelle paremmin saapua. Tätä varten on laadittu koordinaattipalvelu.
Suurilla laitoksilla voi valmiuden lisäämiseen tarvita useita samanaikaisia tai tietyssä järjestyksessä suoritettavia yhteydenottoja, minkä vuoksi hälytysohjeet laaditaan osana valmius- tai varautumissuunnittelua.
Lisää aiheesta

Hätäkeskuslaitos
Hätäkeskuslaitoksen koordinaattipalvelu (Arkistoitu – Internet Archive)
Hampurin lentoasema

Hampurin lentoasema (saks. Flughafen Hamburg) on kansainvälinen lentoasema Saksassa, 8,5 kilometriä Hampurin keskustasta pohjoiseen. Vuonna 2006 matkustajia oli 11 954 560, mikä tekee siitä Saksan neljänneksi suurimman lentoaseman. Lentoasema avattiin vuonna 1911.
Lentoaseman omistavat Hampurin kaupunki (51 %) ja Hochtief AirPort GmbH (49 %).
Vuonna 2016 lentokentälle annettiin poliitikko Helmut Schmidtin mukaan nimi Hamburg Airport Helmut Schmidt.
Lentoyhtiöt ja kohteet > Terminaali 1

Aer Lingus (Dublin)
Aeroflot (Moskova-Šeremetjevo) -keskeytetty
airBaltic (Riika, Vilna)
Air France (Pariisi-Charles de Gaulle)
Régionalin operoimana (Lyon)
Air Malta (Malta) [kausittainen]
Air Transat (Toronto-Pearson) [kausittainen]
Air Via (Burgas, Varna) [kausittainen]
Blue Wings (Ankara, Antalya, Istanbul [kausittainen])
British Airways (Lontoo-Heathrow)
Brussels Airlines (Bryssel)
Bulgarian Air Charter (Burgas, Varna) [kausittainen]
Czech Airlines (Praha)
easyJet (Lontoo-Luton)
easyJet Switzerland (Basel/Mulhouse)
Emirates (Dubai)
Finnair (Helsinki)
Flybe (Birmingham)
Iran Air (Teheran-Khomeini)
KLM
KLM Cityhopperin operoimana (Amsterdam)
Norwegian Air Shuttle (Oslo)
Ostfriesische Lufttransport (Bremen, Bristol, Eindhoven, Toulouse)
OLT Islander (Bremen, Borkum, Bremerhaven, Eindhoven, Emden, Heide/Büsum, Helgoland, Heringsdorf [kausittainen], Rostock-Laage, Westerland/Sylt)
Pegasus Airlines (Antalya) [kausittainen]
Rossiya (Pietari) -keskeytetty
Sky Airlines (Antalya)
Skyways Express (Visby [kausittainen])
SunExpress (Antalya, Bodrum, Dalaman, Izmir)
Transavia (Innsbruck)
TUIfly (Antalya, Arrecife, Bodrum, Catania, Dalaman, Faro, Fuerteventura, Funchal, Grenoble, Iraklion, Ibiza, Jerez de la Frontera, Klagenfurt, Korfu, Kos, Köln/Bonn, Las Palmas, Luxor, Mahon, Memmingen, Monastir, Napoli, Olbia, Palma de Mallorca, Patras, Porto, Ródos, Salzburg, Santa Cruz de La Palma, Tel Aviv, Teneriffa-eteläinen, Thessaloniki, Venetsia)
Lentoyhtiöt ja kohteet > Terminaali 2

Austrian Airlines (Wien)
Austrian Arrowsin operoimana (Wien)
Cirrus Airlines (Dresden, Mannheim, Saarbrücken)
Condor Airlines (Antalya, Chaniá, Dalaman, Fuerteventura, Funchal, Iraklion, Hurghada, Ibiza, Las Palmas, Palma de Mallorca, Sharm-El-Sheikh, Teneriffa-eteläinen)
Germanwings (Pristina, Split, Stuttgart, Toulouse, Zagreb)
LOT Polish Airlines (Varsova)
Lufthansa (Barcelona [kausittainen], Düsseldorf, Frankfurt, Ibiza [kausittainen], Köln/Bonn, Lontoo-Heathrow, München, Palma de Mallorca [kausittainen], Pariisi-Charles de Gaulle, Reykjavik [kausittainen], Rooma-Leonardo da Vinci [kausittainen], Stuttgart, Wien, Zürich)
Lufthansa Regional
Contact Airin operoimana (Lontoo-City)
Lufthansa CityLinen operoimana (Amsterdam, Balaton-Sármellék [kausittainen], Barcelona [kausittainen], Bastia [kausittainen], Bergen [kausittainen], Bryssel, Budapest, Düsseldorf, Geneve, Göteborg-Landvetter, Ibiza [kausittainen], Köln/Bonn, Madrid, Manchester, Milano-Malpensa, Nizza [kausittainen], Nürnberg, Oslo, Pariisi-Charles de Gaulle, Praha, Tukholma-Arlanda, Valencia [kausittainen])
Scandinavian Airlines System (Kööpenhamina)
Swiss International Air Lines (Zürich)
TAP Portugal (Lissabon, Porto)
Tunis Air (Djerba, Monastir, Tunis)
Turkish Airlines (Istanbul-Atatürk)
Aiheesta muualla

Hamburg Airport (Arkistoitu – Internet Archive) (saksaksi)(englanniksi)
Hamburg Airport Aviation Community (saksaksi)(englanniksi)
Saksan lentoasemat
Augsburg
Karlsruhe–Baden-Baden
Bindlacher-Berg
Berlin-Schönefeld
Berlin-Tegel
Berliini–Brandenburg
Bitburg
Borkum
Braunschweig
Bremen
Bremerhaven
Köln/Bonn
Dortmund
Dresden
Düsseldorf
Düsseldorf-Mönchengladbach
Emden
Erfurt
Frankfurt am Main
Frankfurt-Egelsbach
Frankfurt–Hahn
Hampuri
Hannover
Heide-Büsum
Uetersen
Helgoland
Heringsdorf
Hof-Plauen
Ingolstadt-Manching
Kassel-Calden
Kiel
Leipzig-Altenburg
Leipzig-Halle
Lyypekki
Mannheim
Memmingen
Münster-Osnabrück
München
Nürnberg
Paderborn-Lippstadt
Rostock
Saarbrücken
Siegerland
Stuttgart
Weeze
Sylt
Zweibrücken